**SFINXUL**

**Preferă spațiile vaste, precum deșerticul platou,**

**Și unde-n aripi de dogoare se pierde tot al său ecou.**

**Își caută locul mai de seamă, atent, cu ochi fulgerători,**

**El vede geometrie-n stele, dar și-n nisipul mișcător.**

**Și se așază ca un munte, dup-acest calcul de augur,**

**Cu-aceeași ochi-un turn de veghe-privind la roata lui Mercur.**

**Cu vremea, fruntea-i se lățește de gânduri grele pentru noi,**

**Într-o poetică visare la lumea nouă de apoi.**

**Dar ce destin își află mintea-ea-nchide sufletu-n cavou,**

**Căci tot e albă rațiune. El stă, semețul bibelou,**

**Și restul lumii gălăgioase pe lângă-i viața-și petrece,**

**Mai mult cu spirit decât minte, mai mult cu cald decât rece.**

**Sunt două linii paralele, dar una-i privilegiată.**

**Ea și obiectul contemplației și-al viețuirii îndată**

**Le știe și le pătrunde. A doua, sub unica pleoapă,**

**Numai deșarte, repetitive plăceri caută și-ngroapă.**

**Tocmai pătrunderea e cheia; ea-i diferită pentru noi,**

**Dar nu-i de judecat niciunul, nici laolaltă amândoi.**

**Nici cel exuberant de viață, nici cel retras și gânditor,**

**Poate doar primul să asculte și gândul cel nemuritor.**

**Să nu-l coboare fără milă în tălmăciri mult prea lumești,**

**Să-i fie intenția cuminte, să nu mai urzească povești**

**Spre-a explica neînțelesul în limite de tărăboi,**

**Spre a-și atrage mulțumire găsind răspunsul între noi.**

**Căci mare e universul și nu sunt oamenii cei care**

**Decid, în cele din urmă, cât valorează o visare.**

**Loc pentu toți se găsește, timp de asemenea există.**

**Să nu ne-mpărțim în două-lume rece, lume artistă.**

**Iulia Anamaria Ghidiu**